กฎสำนักนายกรัฐมนตรี ฉบับที่ 46 (พ.ศ. 2496) ออกตามความในพระราชบัญญัติเครื่องแบบข้าราชการฝ่ายพลเรือน พ.ศ. 2478

กฎสำนักนายกรัฐมนตรี
ฉบับที่ ๔๖
(พ.ศ. ๒๔๙๖)
ออกตามความในพระราชบัญญัติเครื่องแบบ
ข้าราชการฝ่ายพลเรือน
พุทธศักราช
๒๔๗๘[๑]
 

อาศัยอำนาจตามความในมาตรา ๗
แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘
นายกรัฐมนตรีออกกฎไว้ ดังต่อไปนี้

ให้เจ้าหน้าที่กรมทางหลวงแผ่นดิน
กระทรวงคมนาคมซึ่งรัฐมนตรีว่าการกระทรวงมหาดไทยได้ตั้งให้เป็นเจ้าพนักงานจราจรตามกฎหมายว่าด้วยการจราจรทางบก
ใช้ปลอกแขนเครื่องหมายโดยมีลักษณะดังนี้ ปลอกผ้าขาวขนาดกว้าง ๑๐ เซนติเมตร
มีอักษรย่อ ท ทำด้วยผ้าขาวอยู่ในวงกลมสีเลือดหมู ขนาดเส้นผ่านศูนย์กลาง ๕ เซนติเมตร
เย็บติดที่ปลอกแขนด้านนอก
และให้สวมทับแขนเสื้อเครื่องแบบตรวจราชการเหนือข้อศอกข้างขวา


ให้ไว้ ณ วันที่ ๒๗ ธันวาคม พ.ศ. ๒๔๙๖
จอมพล ป. พิบูลสงคราม
นายกรัฐมนตรี
หมายเหตุ :-
เหตุผลในการประกาศใช้กฎสำนักนายกรัฐมนตรีฉบับนี้ คือ เนื่องจากกระทรวงมหาดไทยได้ประกาศแต่งตั้งให้เจ้าหน้าที่กรมทางหลวงแผ่นดินบางตำแหน่งเป็นเจ้าพนักงานจราจรตามพระราชบัญญัติจราจรทางบก
พุทธศักราช ๒๔๗๗ และพระราชบัญญัติจราจรทางบก แก้ไขเพิ่มเติม พุทธศักราช ๒๔๗๘, ๒๔๘๑
โดยมีข้อตกลงให้เจ้าหน้าที่กรมทางหลวงแผ่นดินที่ได้รับแต่งตั้งเป็นเจ้าพนักงานจราจร
แต่งเครื่องแบบตรวจการของข้าราชการพลเรือน แต่เพิ่มปลอกแขนเป็นเครื่องหมาย เพื่อให้ประชาชนได้ทราบว่า
เป็นเจ้าหน้าที่ผู้มีอำนาจหน้าที่เกี่ยวกับการจราจรอีกตำแหน่งหนึ่ง














โชติกานต์/ปรับปรุง
๑๒
กุมภาพันธ์ ๒๕๖๓

อรญา/ตรวจ
๔ พฤษภาคม ๒๕๖๓

[๑] ราชกิจจานุเบกษา เล่ม ๗๐/ตอนที่ ๘๑/ฉบับพิเศษ หน้า ๕๔/๓๑
ธันวาคม ๒๔๙๖